b'\n_START_ARTICLE_\nDenis (\xc5\xbeensko ime)\n_START_SECTION_\nIzvor imena\n_START_PARAGRAPH_\n\xc5\xbdensko osebno ime Denis enako kot mo\xc5\xa1ko Denis izhaja iz latinskega imena Dionisius, slovensko Dioniz oz. Dionizij . Oblika Denis je v franco\xc5\xa1\xc4\x8dini mo\xc5\xa1ka oblika nasproti \xc5\xbeenski obliki Denise. Da sta v sloven\xc5\xa1\xc4\x8dini sovpadli obe obliki v eno z dvospolno funkcijo je najbr\xc5\xbe krivo prevzemanje imena enkrat po pisavi, drugi\xc4\x8d pa po izgovorjavi. Da je dvospolnost ene oblike mote\xc4\x8da, dokazujeta tudi raba \xc5\xa1e dveh oblik istega imena\xc2\xa0: Denisa in Denise. Torej slovenska oblika s tipi\xc4\x8dnim \xc5\xbeenskim obrazilom -a in izvirna francoska \xc5\xbeenska oblika obravnavanega imena.\n_START_SECTION_\nRazli\xc4\x8dice imena\n_START_PARAGRAPH_\nDeni, Denia, Denica, Denisa, Denise, Denja\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo \xc5\xbeenskih oseb z imenom Denis: 69.\n_START_SECTION_\nOsebni praznik\n_START_PARAGRAPH_\nV koledarju je ime Denis zapisano 9. oktobra.'